**Zīmējumu konkurss pirmsskolas izglītības iestādēm**

 **“Olimpiskā diena 2021”** un **“Olimpiskais mēnesis 2021”** tiek rīkoti godinot Starptautiskās Olimpiskās komitejas un Latvijas Olimpiskās komitejas dibināšanas dienu.

Pasākumus organizē Latvijas Olimpiskā komiteja sadarbībā ar Rēzeknes pilsētas domes Sporta pārvaldi, Rēzeknes bērnu – jaunatnes sporta skolu un Rēzeknes pilsētas Izglītības pārvaldi.

**Devīze - “Mēs esam #sportiņā!”**

**Zīmējumu konkurss -“Apsveikums Latvijas sportistiem Tokijas Olimpiskajās spēlēs!”** tiek rīkots pasākumu cikla **„Olimpiskā diena 2021”** un **„Olimpiskais mēnesis 2021”** ietvaros.

 Konkursa darbi tiek zīmēti uz ***A4 formāta lapas***.

Iesūtot darbus konkursam, **jānorāda** autora vārds, uzvārds, vecums, izglītības iestāde un kontaktinformācija saziņai (tālrunis un e-pasts).

 **Divi labākie darbi** no katras PII audzēkņu grupas, kura piedalās konkursā, jāiesniedz **Rēzeknes BJSS** (18.novembra iela 39)līdz 18.05.2021.pasākuma “Olimpiskā diena 2021”kontaktpersonai **Zigrīdai Vasilkovai** t.26551171, e-pasts zigrida.vasilkova@rezekne.lv**.**

Pasākuma organizatori veic iepriekšēju konkursa darbu izvērtēšanu pašvaldības ietvaros un **trīs** **labākos darbus** no visām Rēzekne PII (1. – 3. vietu ieguvējus) iesniedz LOK. 1.-3.vietu ieguvēji tiks apbalvoti ar medaļām, visi BJSS iesniegto darbu autori tiks apbalvoti ar Olimpiskās dienas sertifikātiem un piemiņas balvām.

Zīmējumu konkursa uzvarētājus no visiem Latvijas mērogā iesniegtajiem darbiem noteiks LOK žūrija līdz 2021.gada 4.jūnijam. Tiks apbalvoti **3 (trīs)** zīmējumu autori. Konkursu uzvarētāji saņems balvas no LOK un pasākuma partneriem, personīgi ar uzvarētājiem (bērnu kontaktpersonām) sazinoties.

*\*Personu datu apstrāde*

*Piedaloties “Olimpiskās dienas 2021” un „Olimpiskā mēneša 2021.”pasākumos, iesaistītās personas apzinās un piekrīt, ka LOK veic attiecīgo personu datu apstrādi, nododot šādas tiesības arī LOK izvēlētiem sadarbības partneriem.*

***Pasākumus īstenojam, ņemot vērā valstī noteiktās COVID-19*** ***epidemioloģiskās drošības prasības un ierobežojumus.***